


 






1.     A Bérbeadó szavatol azért, hogy a bérelt készülék a szerződés szerinti használatra alkalmas. A felek erről a szerződés aláírásakor, az átadással egy időben közösen meggyőződnek. A Bérlő a készüléket tiszta, üzemképes állapotban veszi át, amelyet jelen szerződés aláírásával elismer. 
 2.     A Bérlő elismeri, hogy a Bérbeadó a készülék használati útmutatóját átadta, az eszköz használatát bemutatta. Kötelezettséget vállal arra, hogy a készüléket rendeltetésszerűen, a tőle elvárható gondossággal működteti. 
  
3.     A bérleti szerződés fennállása alatt a Bérbeadó saját költségén gondoskodik a készülék karbantartásáról és azoknak a hibáknak a kijavításáról, amelyek a rendeltetésszerű használat mellett jelentkeznek. 
         Bérbeadó jogai és kötelezettségei
       3.1 A bérleti szerződés időtartama alatt bérbeadó jogosult a gépet bármikor megtekinteni,     ellenőrizni a használat rendeltetésserűségét és a karbantartás szakszerűségét, jogosult meggyőződni a gépet használó személyzet szakképesítéséről, valamint arról hogy a bérlő személyzete ismeri és betartja a gép használatára vonatkozó biztonsági és munkavédelmi előírásokat. 
3.2 A bérbeadó külön megállapodás esetés-térítés ellenében elvégzi a gép napi karbantartását, biztosítja az üzemeltetéshez és karbantartáshoz szükséges anyagokat és alkatrészeket ( üzemanyag, kenőanyag, tömítés stb.) 
3.3 A gép meghibásodása esetén a bérbeadó jogosult a javítás elvégzésére vagy elvégeztetésére. 
3.4 A bérbeadó köteles a hibákat elhárítani és a javítást elvégezni. Bérbeadó nem felel a gép állása miatt keletkezett károkért. 
3.5 Amennyiben a bérlő késedelembe esik a bérleti számlák kiegyenlítésével, a bérbeadó-előzetes felszólítás után- jogosult a gépet (berendezést) bérbevevő munkahelyéről vagy telephelyéről elszállítani, ami nem minősül birtokháborításnak. 
3.6 A bérbeadó jogosult a bérleti díjakat időszakosan felülvizsgálni. 
  
4.     A Bérlő felel a minden olyan kárért, amely a rendeltetésellenes vagy szerződésellenes használat következménye. Ha üzemeltetés közben a Bérlő rendellenességet észlel, köteles a készüléket haladéktalanul üzemen kívül helyezni, és ezzel egyidejűleg a Bérbeadót értesíteni. 
  Bérlő jogai és kötelezettségei
4.1 A bérlő köteles részletesen megismerkedni a géppel, köteles azt a használati utasításban leírtak szerint rendeltetésszerűen, a bérleti szerződésben meghatározott helyen használni. Köteles a gépet munkaidőn túl is zárt vagy őrzött helyen tárolni. A gépet harmadik személynek használatra át nem adhatja. Eltérő megállapodás hiányában az ország területéről ki nem viheti. A bérbeadó előzetes írásbeli hozzájárulása szükséges a bérlet tárgya felhasználási módjának vagy helyének minden változásához. A bérlő kötelezi magát, hogy a bérleti szerződésben rögzített bármely adat megváltozása esetén haladéktalanul tájékoztatja a bérbeadót. 
4.2 Amennyiben azt a jogszabályok megkövetelik, a Bérlő köteles gondoskodni a gép (berendezés) telepítéséhez szükséges hatósági engedélyek megszerzéséről.
4.3 A bérlő kötelezi magát, az üzemeltetői feladatok ellátására, továbbá arra, hogy a gépet csak megfelelő szaktudással, gyakorlattal rendelkező személyzet használhatja. Vállalja, hogy a munkavédelmi előírásokra a kezelő személyzetet kioktatja, az előírások betartását folyamatosan ellenőrzi. 
4.4 A bérlő kötelezi magát a karbantartási utasításban szereplő, az üzemeltetéshez szükséges rendszeres karbantartás szakszerű elvégzésére, az ezzel járó dokumentációs feladatok ellátására. A nem rendeltetés szerű használatból, gondatlanságból, az elmulasztott vagy szakszerűtlen elvégzett karbantartásból származó javítási és tisztítási költségeket a bérlő köteles a bérbeadó számára megtéríteni. Díja:bruttó: 6000FT
4.5 A rendszeres karbantartás és üzemeltetés költségei – eltérő megállapodás hiányában – a bérlőt terhelik.
4.6 A bérlő viseli a berendezés szállítási költségeit. Bérbeadó telephelyéről a felhasználási telephelyre.
     5.     A bérleti szerződés lejártakor a Bérlő köteles a készüléket üzemképes, tiszta állapotban a Bérbeadónak visszaszolgáltatni. 
    
  6.          Ha a készülék a Bérlő hibájából megsemmisül, elvész, használhatatlanná válik, a Bérlő köteles a készülék értékét megtéríteni. 
 6.1 A bérlő feltétlen felelősséget vállal a bérelt gépért annak átvételétől kezdődően a kijelölt telephelyen történő hibamentes, tiszta állapotban történő visszaadásig.  
6.2 A gép helyrehozhatatlan károsodása, megsemmisülése, jogtalan eltulajdonítása esetén – mely tényről haladéktalanul értesíti a bérbeadót – a bérlő köteles megfizetni a gép Bérleti szerződésben meghatározott ás általa elfogadott értéket. Ebben az esetben az óvadék a bérbeadót illeti, a bérlő pedig köteles az óvadék és a gép szerződésében feltüntetett forgalmi értékének a különbözetét megfizetni.
6.3 A bérlő nem felel a gép rendeltetésszerű használata során bekövetkezett használódásért.
6.4 A bérbeadó a saját gépjárművel végzett szállítás idejére vagyonbiztosítással rendelkezik a gépre. A biztosítás a bérlőnek történő átadás után érvényét veszti. 
6.5 A gép használata során a harmadik személynek okozott kárért a bérlő tartozik felelősséggel. Ilyen esetekről köteles haladéktalanul értesíteni a bérbeadót. 
7. A bérlés során minden megkezdett fél nap kerül felszámításra. 
7.1 Fél nap, mint 6 óra értendő.
7.2 Egész nap, mint egy 24 óra értendő
8. A bérléshez alapfeltételként kauciót köteles a bérlő a bérbeadónak megfizetni, amelyet a készülék bérbeadónak történt átadásakor visszakap. (amennyiben a készülék sérülésmentesen kerül átadásra.)
8.1 A kaució megfizetésére kizárólag készpénzzel van lehetőség.
A jelen szerződésben nem szabályozott kérdésekben a Polgári Törvénykönyv bérletre vonatkozó rendelkezései (Ptk. 423–433. §) az irányadóak. 
  Jelen szerződés két példányban készült, melyet a Szerződő Felek mint akaratukkal mindenben megegyezőt aláírásukkal megerősítenek. 

